**Referat af bestyrelsesmøde i Fiskbæk mandag den 7. september 2020**

Deltagere: Anne Marie Thomsen (58), Birgit Bannas (52), Sønke Lorenzen (30), Jens Vedsted-Hansen (60) samt suppleanterne Ulla Thundal (56) og Gerda Nygaard Jensen (36).

Afbud fra Kirsten Friis Hansen (62).

1. Valg af referent: Jens
2. Underskrivelse af referat: Referat fra mødet 10. august 2020 blev underskrevet af de tilstedeværende deltagere i mødet.
3. Evaluering af arbejdsdagen lørdag den 22. august

Langt de fleste planlagte arbejdsopgaver blev løst. Enkelte udestående opgaver bliver der fulgt op på så snart som muligt, fx ved arbejdsdagen 24. oktober (se pkt. 7 nedenfor).

1. Opfølgning af brev fra Aarhus Kommune, Teknik og Miljø

Anne Marie havde modtaget brev fra kommunens afdeling for Teknik og Miljø ang. vores ønske om at få etableret fartdæmpende foranstaltninger ved stien mellem Engkærgårds Allé og Nyvej. Desuden havde Jens gennemgået den tinglyste lokalplan for at få bekræftet, at der er tale om en offentlig sti. Da det stadig er usikkert, om kommunen har forstået vores henvendelse og forholdene omkring denne sti rigtigt, vil Anne Marie kontakte Teknik og Miljø endnu engang.

1. Orientering om brev om anlægsprojekt på Bredgade

Birgit redegjorde for et brev, vi har modtaget fra Aarhus Kommune, Teknik og Miljø ang. anlæg af cykelsti og fortov på Bredgade ud for Fiskbæk’s grund. Vi afventer nærmere oplysninger fra kommunen mht. hvorvidt projektet vil berøre Fiskbæk. Brevet og tilhørende kort er vedlagt dette referat.

1. Orientering om situationen med varmtvandsbeholdere og vandlåse

De nye vandlåse, der som forsøg er monteret i fire boliger, har tilsyneladende en gavnlig virkning mht. de konstaterede lugtgener. Vi besluttede derfor at få sådanne vandlåse monteret i samtlige boliger. Den anslåede udgift til udskiftning af vandlåsene er ca. 14.000 kr.

Desuden vil vi bede kloakmesteren om at tjekke evt. lugtgener fra samlebrønde ved samme lejlighed. Beboerne bedes give besked til Kirsten, hvis de har konstateret sådanne gener.

Mht. udskiftning af varmtvandsbeholdere besluttede vi at afvente halvårsregnskabet, som revisoren vil fremsende sidst i september. På baggrund heraf vil vi drøfte med VVS-firmaet, om udskiftningen kan starte i løbet af efteråret 2020, og lægge en plan for arbejdet. Ulla påtog sig at kontakte VVS-firmaet.

1. Arbejdsdag i oktober

Vi besluttede at afholde frivillig arbejdsdag lørdag den 24. oktober kl. 10-13.

1. Eventuelt

Anne Marie oplyste, at der afholdes generalforsamling i Fællesrådet Beder-Malling-Ajstrup den 1. oktober kl. 19.30. Birgit og Anne Marie overvejer at deltage på Fiskbæk’s vegne.

Stinna havde fremsat ønske om at fjerne resterne af sin hæk ud mod bækken og i stedet så græs. Vi besluttede at acceptere denne løsning på problemet med hækkens misvækst.

Nogle håndværkere fra byggeriet på Nyvej 24 har efter sigende brugt Fiskbæk’s parkeringsplads. Da dette hidtil ikke har givet problemer, og byggeriet snart er færdigt, besluttede vi ikke at gøre noget i den anledning.

Der var fremkommet ønske om yderligere beskæring af træer ud mod Bredgade og ved bækken. Vi var enige om, at sådanne ønsker skal rettes til bestyrelsen, som derefter vil drøfte dem og aftale nærmere med gartner Mulvad.

1. Næste møde

Vi aftalte at holde bestyrelsesmøde tirsdag den 6. oktober kl. 19 hos Ulla.